钦定古今图书集成/理学汇编/学行典/第220卷 > 蒋应黉
## 钦定古今图书集成/理学汇编/学行典/第220卷 > 蒋应黉

按《零陵县志》：蒋孝子者，名应黉，施氏之子也。父曰蒋
师皋，抚以为子。蒋氏代为巫，跳鬼悦神，其世业也，为
唐公庙祝，因住庙中。粤兵围永城，三月粮匮，日杀居
民为食，兵群入庙中，絷其父而将杀之。孝子藏神后，
挺身出跪曰：“父老不堪，请以身代。”释其父而牵孝子
去，竟杀之，父得以存。城溃，父出，每向人泣道之。